ai4bharat/Pralekha huggingface dataset:
भूविज्ञान मंत्रालय
तिसर्या आर्क्टिक विज्ञानमंत्री स्तरीय बैठकीत भारत सहभागी; आर्क्टिक क्षेत्रात संशोधन आणि दीर्घकालीन सहकार्यासाठीची योजना सामायिक केली
नवी दिल्ली, 8 मे 2021
आर्क्टिक क्षेत्रातील संशोधन आणि सहकार्याबद्दल चर्चा करण्यासाठी जागतिक व्यासपीठ  असलेल्या तिसर्या आर्क्टिक विज्ञान मंत्रीस्तरीय बैठकीत भारत सहभाग घेत आहे.
केंद्रीय विज्ञान आणि तंत्रज्ञान, आरोग्य आणि कुटुंब कल्याण, आणि पृथ्वी विज्ञान मंत्री डॉ. हर्ष वर्धन यांनी, आर्क्टिक क्षेत्रात संशोधन, कार्य आणि सहकार्यासाठी भारताची दृष्टी आणि दीर्घकालीन योजना हितधारकांसोबत सामायिक केल्या. त्यांनी निरीक्षण यंत्रणेला बळकटी आणण्यासाठी आणि ज्ञान वाढविण्यासाठी डेटा सामायिक करण्याच्या सहकार्यांचे स्वागत केले. डॉ. हर्ष वर्धन म्हणाले, “निरीक्षण, संशोधन, क्षमता बांधणी तसेच आंतरराष्ट्रीय सहकार्याने या क्षेत्राच्या शाश्वत विकासाला चालना देण्यासाठी आर्क्टिक क्षेत्राविषयी सामायिक समन्वय वाढविण्यामध्ये भारत सकारात्मक भूमिका बजावेल.” पुढील किंवा भविष्यातील एएसएमच्या यजमानपदाची संधी भारताला दिली जाऊ शकते, असा प्रस्तावही त्यांनी मांडला.
आर्क्टिकमध्ये निरिक्षण यंत्रणेत अव्याहत आणि दूरस्थ सेन्सिंगद्वारे योगदान देण्याची आपली योजना भारताने सामायिक केली. अमेरिकेच्या सहकार्याने एनआयएसईआर  उपग्रह अभियानाचे प्रक्षेपण होणार आहे.
पहिल्या दोन बैठका — एएसएम 1 आणि एएसएम 2 अनुक्रमे 2016 मध्ये अमेरिकेत आणि 2018 मध्ये जर्मनी येथे झाल्या. आइसलँड आणि जपान यांच्या संयुक्त विद्यमाने एएसएम 3 ही आशिया खंडातील पहिली मंत्री स्तरीय बैठक आहे. आर्क्टिक क्षेत्राविषयी सामूहिक समज वाढविण्यासाठी, निरंतर देखरेखीवर भर देण्यासाठी आणि निरिक्षणांना बळकटी देण्यासाठी विविध हितधारकांना संधी उपलब्ध व्हावी म्हणून ही बैठक आयोजित केली गेली आहे. ‘शाश्वत आर्क्टिकसाठी ज्ञान’ ही या वर्षाची संकल्पना आहे.
आर्क्टिक क्षेत्र तापमानवाढ आणि बर्फ वितळणे ही जागतिक चिंता आहे कारण ते हवामान, समुद्राची पातळी आणि जैवविविधता टिकवून ठेवण्यात महत्त्वपूर्ण भूमिका बजावतात. शिवाय, आर्क्टिक आणि हिंदी महासागर  यांच्यात दुवा असल्याचे पुरावे मिळाले आहेत.
2013 पासून आर्क्टिक कौन्सिलमध्ये इतर बारा देशांसह भारताला ‘निरीक्षक’ दर्जा प्राप्त आहे. आर्क्टिक कौन्सिल म्हणजे शाश्वत विकास आणि आर्क्टिकमधील पर्यावरणीय संरक्षणाकडे सहकार्य, समन्वय आणि संवाद वाढविण्यासाठी एक उच्च स्तरीय आंतर सरकारी मंच आहे.Jaydevi PS/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 234
पंतप्रधान कार्यालय
वाराणसीतील कोविड लसीकरण मोहिमेच्या लाभार्थी आणि लस देणाऱ्यांशी पंतप्रधानांनी साधला संवाद
नवी दिल्ली, 22 जानेवारी 2021
पंतप्रधान नरेंद्र मोदी यांनी आज वाराणसीतील कोविड लसीकरण मोहिमेच्या लाभार्थी आणि लस देणाऱ्यांशी व्हिडिओ कॉन्फरन्सद्वारे संवाद साधला.
पंतप्रधानांनी वाराणसीच्या जनतेला तसेच या कार्यक्रमात सहभागी सर्व डॉक्टर, वैद्यकीय कर्मचारी, निम-वैद्यकीय कर्मचारी, रुग्णालयांमधील स्वच्छता कर्मचारी आणि कोरोना लसीशी संबंधित प्रत्येकाला शुभेच्छा दिल्या. कोविडमुळे या प्रसंगी प्रत्यक्ष उपस्थित राहण्याबाबत त्यांनी असमर्थता दर्शवली. ते म्हणाले की आज जगातील सर्वात मोठा लसीकरण कार्यक्रम आपल्या देशात सुरु आहे. पहिल्या दोन टप्प्यात 30 कोटी देशवासियांना लस देण्यात आल्याची माहिती त्यांनी दिली. ते म्हणाले की आज देशाकडे स्वतःची लस बनवण्याची इच्छाशक्ती आहे. देशाच्या कानाकोपऱ्यात जलद गतीने लस पोहोचण्यासाठी आज प्रयत्न केले जात आहेत. आज भारत जगाच्या या सर्वात मोठ्या गरजेबाबत पूर्णपणे स्वावलंबी आहे आणि भारत अनेक देशांना मदत देखील करत आहे.
पंतप्रधानांनी गेल्या सहा वर्षात वाराणसी व आजूबाजूच्या परिसरातील वैद्यकीय पायाभूत सुविधांमधील बदलाची दखल घेतली ज्यामुळे कोरोना काळामध्ये संपूर्ण पूर्वांचलला मदत झाली. आता वाराणसी, लसीकरणाबाबतही तीच गती दाखवत आहे. वाराणसीमध्ये 20 हजाराहून अधिक आरोग्य व्यावसायिकांचे लसीकरण केले जाणार असल्याचेही त्यांनी नमूद केले. यासाठी 15 लसीकरण केंद्रे उभारण्यात आली आहेत. पंतप्रधानांनी उत्तर प्रदेशचे मुख्यमंत्री आणि त्यांच्या सहकाऱ्यांचे या व्यवस्थेबद्दल कौतुकही केले.
ते म्हणाले की, लसीकरण मोहिमेची व्यवस्था व त्याबाबत काही समस्या असल्यास त्या जाणून घेणे हा आजच्या संवादाचा उद्देश होता. लसीकरण मोहिमेत सहभागी असलेल्या लोकांशी ते बोलले. वाराणसीकडून मिळालेल्या अभिप्रायामुळे इतरत्र देखील परिस्थिती समजून घेण्यास मदत होईल अशी अपेक्षा त्यांनी व्यक्त केली.
पंतप्रधानांनी मॅट्रॉन, एएनएम कामगार, डॉक्टर आणि लॅब तंत्रज्ञांशी संवाद साधला. पंतप्रधानांनी त्यांच्याप्रति देशाची कृतज्ञता व्यक्त केली. पंतप्रधानांनी वैज्ञानिकांचे भिक्षूसमान समर्पणाबद्दल कौतुकही केले. स्वच्छतेची संस्कृती रुजवणाऱ्या स्वच्छता अभियानात केलेल्या उपाययोजनामुळे साथीच्या रोगाचा सामना करण्यास देश अधिक सज्ज झाल्याचे पंतप्रधानांनी नमूद केले. महामारी आणि लसीकरणाच्या विश्वासार्ह संप्रेषणाबद्दल पंतप्रधानांनी कोरोना योद्ध्यांची प्रशंसा केली.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण मोहिमेअंतर्गत देशभरात आतापर्यंत 67 कोटी 72 लाखांहून अधिक कोविड प्रतिबंधक लसींच्या मात्रा देण्यात आल्या.
गेल्या 24 तासात देशात 42,618 नव्या रुग्णांची नोंद
देशात उपचाराधीन रुग्णांची संख्या आतापर्यंतच्या एकूण रुग्णांच्या 1.23%
देशात उपचाराधीन रुग्णांची संख्या 4,05,681
रुग्ण बरे होण्याचा दर 97.43%
गेल्या 24 तासात 36,385 रुग्ण कोविडमुक्त झाले. देशात आतापर्यंत एकूण 3,21,00,001रुग्ण कोविडमुक्त
साप्ताहिक पॉझीटीव्हिटी दर  गेले 71 दिवस हा दर 3% पेक्षा कमी
दैनंदिन पॉझीटीव्हिटी दर 2.50%
देशात आतापर्यंत 52 कोटी 82 लाख कोटी चाचण्या करण्यात आल्या.
निती आयोग
अटल इनोव्हेशन मिशन कडून भारत-ऑस्ट्रेलिया चक्राकार अर्थव्यवस्था  हॅकेथॉनचे आयोजन
अटल इनोव्हेशन मिशनने ऑस्ट्रेलियाच्या राष्ट्रकुल वैज्ञानिक आणि औद्योगिक संशोधन संस्था,सिसीरोच्या सहकार्याने 7 आणि 8 डिसेंबरला चक्राकार अर्थव्यवस्था  या विषयावर भारत- ऑस्ट्रेलिया चक्राकार अर्थव्यवस्था हॅकेथॉन चे आयोजन केले आहे.
भारत आणि ऑस्ट्रेलियामध्ये चक्राकार अर्थव्यवस्थेला चालना देण्यासाठी कल्पक मार्ग शोधण्याच्या दृष्टीने उभय देशांच्या पंतप्रधानांमध्ये 4 जून रोजी झालेल्या आभासी परिषदेत या हॅकेथॉनची संकल्पना निर्माण झाली.
यामध्ये दोन्ही देशांचे प्रतिभावान विद्यार्थी, स्टार्ट अप आणि सूक्ष्म, लघु आणि मध्यम उद्योगांच्या कल्पक तंत्रज्ञान उपाय ओळखून त्यांचा विकास करण्यावर लक्ष केंद्रित केले जाईल.
या हॅकेथॉनच्या महत्वाच्या संकल्पना अशा आहेत-
- वाया जाणारे पॅकेजींग कमी व्हावे यासाठी नव कल्पना
- अन्न पुरवठा साखळीतली नासाडी टाळण्यासाठी नव कल्पना
-प्लास्टिक कचरा कमी करण्यासाठी संधी निर्माण करणे
- महत्वाचे उर्जा धातू आणि ई-कचरा यांचा पुनर्वापर
निवडण्यात आलेले विद्यार्थी, स्टार्ट अप/ एमएसएमई यांना हॅकेथॉनसाठी संधी देण्यात येईल,त्यानंतर प्रत्येक संकल्पनेसाठी, प्रत्येक देशातून दोन विजेत्यांची 11 डिसेंबरला बक्षीस समारंभात घोषणा करण्यात येईल.
चक्राकार अर्थव्यवस्थेच्या आव्हानांची दखल घेऊन वाया जाणाऱ्या गोष्टी केवळ टाळूनच नव्हे तर त्यांचा पुनर्वापर करणाऱ्या उपाय निर्मितीच्या शोधात असल्याचे अटल इनोव्हेशन मिशन आणि नीती आयोगाचे अतिरिक्त सचिव आर रामानन यांनी या हॅकेथॉनची सुरवात करताना सांगितले.
भारत आणि ऑस्ट्रेलिया यांच्यात दशकांपासून द्विपक्षीय संबंध असून उभय देशातल्या सहकार्याने अनेक क्षेत्रात लक्षणीय परिणाम झाल्याचे सिसिरोचे भू आणि जल विभाग प्रमुख डॉ पॉल बेर्टेच यांनी सांगितले. भारत आणि ऑस्ट्रेलिया एकत्र येऊन मानवजातीच्या इतिहासातल्या या सर्वात आव्हानात्मक काळात संशोधन आणि विकास प्रयत्नांत मोलाची भर घालू शकतात असे ते म्हणाले.
दीर्घावधीत चक्राकार अर्थव्यवस्था मॉडेल अधिक रोजगार आणि उच्च विकास दर देऊ शकेल असे डॉ हेन्झ यांनी सांगितले. उत्पादन खर्च कमी करण्यासाठी, नवोउन्मेशाला चालना मिळून पर्यावरणविषयक मोठा फायदाही यामुळे होईल असा विश्वास त्यांनी व्यक्त केला.
आपला आर्थिक विकास पर्यावरण सुसंगत आहे याची सुनिश्चिती करण्यासाठी हा महत्वाचा उपक्रम असल्याचे नीती आयोगाचे उपाध्यक्ष डॉ राजीव कुमार यांनी सांगितले.
ऑस्ट्रेलियाचा संशोधन आणि विकासविषयक पाया आणि भारताचे प्रमाण आणि फारसे खर्चिक नसणारे नवोन्मेश यांचा मेळ महत्वाचा असल्याचे नीती आयोगाचे मुख्य कार्यकारी अधिकारी अमिताभ कांत यांनी अधोरेखित केले.
पारितोषिक विजेत्या भारतीय विद्यार्थी आणि स्टार्ट अप/एमएसएमई संघाला अनुक्रमे 2 लाख आणि 5 लाख रुपयांचे पारितोषिक देण्यात येईल.त्याच बरोबर हॅकेथॉननंतर उत्पादन विकासाची संधीही उपलब्ध होईल.
पारितोषिक विजेत्या ऑस्ट्रेलियन विद्यार्थ्याला 3500 ऑस्ट्रेलियन डॉलर्स आणि विजेत्या ऑस्ट्रेलियन स्टार्ट अप/एमएसएमई संघाला 9500 ऑस्ट्रेलियन डॉलर्सचे पारितोषिक देण्यात येईल.
अर्ज सादर करण्याची अंतिम तारीख 6 नोव्हेंबर 2020 आहे. इच्छुक http://aimapp2.aim.gov.in/iace/. द्वारेही अर्ज करू शकतात.
M.Chopade/N.Chitale/P.Kor
पंतप्रधान कार्यालय
अरुणाचल प्रदेशातील हिमस्खलनाच्या दुर्घटनेत भारतीय लष्कराच्या जवानांच्या मृत्यूबद्दल पंतप्रधानांनी शोक व्यक्त केला
नवी दिल्ली, 8 फेब्रुवारी 2022
अरुणाचल प्रदेशात झालेल्या हिमस्खलनामध्ये भारतीय लष्कराच्या जवानांचा मृत्यू झाल्याबद्दल पंतप्रधान नरेंद्र मोदी यांनी तीव्र दुःख आणि शोक व्यक्त केला आहे.
ट्विट संदेशात पंतप्रधान म्हणाले, “अरुणाचल प्रदेशातील हिमस्खलनाच्या दुर्घटनेत भारतीय लष्कराचे जवान मृत्युमुखी पडल्यामुळे अत्यंत दुःखी झालो आहे. आपल्या देशाची या जवानांनी केलेली अनुकरणीय सेवा आपण कधीही विसरणार नाही. या जवानांच्या शोकाकुल कुटुंबियांप्रती मी शोकसंवेदना व्यक्त करतो.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आयुष मंत्रालय
योग महोत्सव 2023 ने नवव्या आंतरराष्ट्रीय योग दिनाच्या 100 दिवसांच्या उलट गणनेला सुरूवात
नवी दिल्ली, 13 मार्च 2023
आंतरराष्ट्रीय योग दिन 2023 च्या 100 दिवसांच्या उलटगणनेची सुरुवात म्हणून योग महोत्सव 2023 या तीन दिवसीय कार्यक्रमाचे उद्घाटन आज नवी दिल्ली येथे केंद्रीय बंदरे, जहाजबांधणी आणि जलमार्ग तसेच आयुष मंत्री सर्बानंद सोनोवाल यांच्या हस्ते करण्यात आले. आपल्या उद्घाटनपर भाषणात सोनोवाल यांनी योगाचा प्रसार आणि त्याच्या व्यापक स्वीकृतीने भारत जागतिक आरोग्य आणि निरामयतेचे नेतृत्व करत आहे याकडे उपस्थितांचे लक्ष वेधले. सर्बानंद सोनोवाल यांनी "Y" ब्रेक योगा वर एक मिनिटाचा व्हिडिओ देखील प्रकाशित केला, जेणेकरून बहुतांश लोकांना विशेषत: सातत्याने काम करणाऱ्यांना जीवनशैलीत योगाचा समावेश करता येईल.
योग महोत्सवाच्या उद्घाटन समारंभाला केंद्रीय सांस्कृतिक, पर्यटन आणि ईशान्य प्रदेश विकास मंत्री जी. किशन रेड्डी, मणिपूरचे मुख्यमंत्री एन. बिरेन सिंग, केंद्रीय परराष्ट्र व्यवहार आणि सांस्कृतिक राज्यमंत्री मीनाक्षी लेखी, आणि केंद्रीय आयुष राज्यमंत्री डॉ.मुंजपारा महेंद्रभाई,आयुष मंत्रालयाचे सचिव वैद्य राजेश कोटेचा आणि इतर अधिकारी यावेळी उपस्थित होते.
या प्रसंगी सर्बानंद सोनोवाल यांनी सर्व कंपन्यांना त्यांच्या कार्यालयाच्या परिसरात एक "योगसाधना कक्ष " सुरू करण्याचे आवाहन केले, ज्यामुळे कामाच्या ठिकाणी उत्साह आणि कार्यक्षमता वाढविण्यात मदत होईल.
S.Kane/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 135
ग्रामीण विकास मंत्रालय
प्रतिबंधित नसलेल्या क्षेत्रात 20 एप्रिल पासून निर्बंध शिथिल करण्याच्या पार्श्वभूमीवर केंद्रीय ग्रामीण विकास , मंत्र्यांनी राज्यांच्या ग्रामीण विकास मंत्र्यांसमवेत घेतली व्हिडीओ कॉन्फरन्स
पीएमएवाय, पीएमजीएसवाय, एनआरएलएम आणि मनरेगा अंतर्गत काम सुरु ठेवताना सुरक्षिततेची सर्व खबरदारी घेण्यावर नरेंद्र सिंह तोमर यांनी दिला भर
नवी दिल्ली, 18 एप्रिल 2020
प्रतिबंधित नसलेल्या क्षेत्रात 20 एप्रिल 2020 पासून निर्बंध शिथिल करण्याच्या पार्श्वभूमीवर केंद्रीय ग्रामीण विकास, पंचायत राज आणि कृषी आणि शेतकरी कल्याण मंत्री नरेंद्र सिंह तोमर यांनी राज्ये आणि केंद्रशासित प्रदेशांचे ग्रामीण विकास मंत्री आणि संबंधित अधिकाऱ्यांसमवेत सुमारे दोन तास व्हिडीओ कॉन्फरन्स घेतली. अशा भागात,प्रधानमंत्री आवास योजना ग्रामीण पीएमएवाय,प्रधान मंत्री ग्राम सडक योजना पीएमजीएसवाय, राष्ट्रीय ग्रामीण उपजीविका एनआरएलएम आणि महात्मा गांधी ग्रामीण रोजगार हमी योजना मनरेगा अंतर्गत काम सुरु करण्याबाबत यावेळी चर्चा झाली.
कोविड-19 महामारीमुळे गंभीर आव्हान ठाकले असले तरी हे आव्हान म्हणजे ग्रामीण पायाभूत संरचना बळकट करण्यासाठी,ग्रामीण भागात रोजगाराच्या संधी निर्माण करण्यासाठी आणि ग्रामीण उपजीविकेसाठी वैविध्य आणण्यासाठीची संधी म्हणून या आव्हानाकडे सर्व राज्ये आणि केंद्र शासित प्र्देशानी पाहावे यावर त्यांनी भर दिला. जल शक्ती मंत्रालयांच्या योजनेशी सांगड घालत मनरेगा अंतर्गत जल संवर्धन,जल पुनर्भरण आणि सिंचन कामांवर भर द्यावा असे त्यांनी सांगितले.
राष्ट्रीय ग्रामीण उपजीविका अभियानाअंतर्गत महिला स्वयं सहायता गट, संरक्षक फेस कव्हर, सॅनीटायझर, साबण यांची निर्मिती तसेच कम्युनिटी किचन मोठ्या प्रमाणात चालवत असल्या बद्दल त्यांनी प्रशंसा केली. हे स्वयं सहायता गट आणि त्यांची उत्पादने मोठ्या प्रमाणात सरकारच्या ई मार्केट पोर्टलवर यावीत असे त्यांनी सुचवले. स्वयं सहायता गट आस्थापनांचा विस्तार आणि बळकटीकरण व्हायला हवे असेही त्यांनी सुचवले.
प्रधानमंत्री आवास योजना ग्रामीण अंतर्गत ज्या लाभार्थींना तिसरा आणि चौथा हप्ता देण्यात आला आहे त्यांच्या 48 लाख घरांच्या पूर्ततेला प्राधान्य देण्यात येईल. प्रधान मंत्री ग्राम सडक योजने अंतर्गत मंजुरी मिळालेल्या रस्ते प्रकल्पासाठी निविदा आणि बाकी राहिलेल्या रस्ते प्रकल्पांवर लक्ष केंद्रित करण्यात येईल.
प्रधानमंत्री आवास योजना ग्रामीण, प्रधान मंत्री ग्राम सडक योजना, राष्ट्रीय ग्रामीण उपजीविका अभियान आणि महात्मा गांधी ग्रामीण रोजगार हमी योजना मनरेगा अंतर्गत काम सुरु ठेवताना सुरक्षिततेची सर्व खबरदारी घेण्यासाठी राज्ये आणि केंद्र शासित प्रदेशांना मार्गदर्शक सूचनावली आधीच जारी करण्यात आल्याचे त्यांनी सांगितले.
केंद्रीय मंत्र्यांच्या सूचनांना सर्व राज्ये आणि केंद्र शासित प्र्देशानी संपूर्णतः सहमती दर्शवली.मनरेगा अंतर्गत प्रलंबित मजुरी आणि साहित्य 100 टक्के जारी केल्याबद्दल बिहार, कर्नाटक,हरियाणा आणि ओदिशा या राज्यांनी केंद्र सरकारचे आभार मानले. बिहार, उत्तर प्रदेश आणि हरियाणा या राज्यांनी प्रधानमंत्री आवास योजना ग्रामीण अंतर्गत अतिरिक्त उद्दिष्टाची विनंती केली.
केंद्रीय गृह मंत्रालय, आरोग्य मंत्रालय आणि ग्रामीण विकास मंत्रालयाने जारी केलेल्या मार्गदर्शक सूचनांना अनुसरून ग्रामीण विकास कर्मचारी, पंचायत राज संस्थांचे पदाधिकारी यांच्या समन्वयाने ग्रामीण विकास योजनांची प्रभावी आणि कार्यक्षम पद्धतीने अंमल बजावणी करत असल्याचे सर्व राज्ये आणि केंद्र शासित प्रदेशांनी यावेळी सांगितले.
G.Chippalkatti/N.Chitale/P.Malandkar
(
राष्ट्रपती कार्यालय
राष्ट्रपतींच्या हस्ते राष्ट्रपती भवनाच्या वार्षिक "उद्यानोत्सव" चे उद्घाटन
मुघल गार्डन 12 फेब्रुवारी ते 16 मार्च या कालावधीत सामान्य लोकांसाठी खुले राहणार
केवळ आगाऊ ऑनलाइन नोंदणीद्वारेच प्रवेश मिळणार
नवी दिल्ली, 10 फेब्रुवारी 2022
राष्ट्रपती रामनाथ कोविंद यांनी आज  राष्ट्रपती भवनाच्या वार्षिक "उद्यानोत्सव" चे उद्घाटन केले.
मुघल गार्डन 12 फेब्रुवारी 2022 ते 16 मार्च 2022  सकाळी दहा ते संध्याकाळी पाच  या कालावधीत सामान्य लोकांसाठी खुले राहील.
आगाऊ ऑनलाइन नोंदणीद्वारेच पर्यटकांना गार्डन पाहण्याची परवानगी दिली जाईल. यासाठी https://rashtrapatisachivalaya.gov.in किंवा https://rb.nic.in/rbvisit/visit_plan.aspx या संकेतस्थळावर नोंदणी करता येईल. गतवर्षीप्रमाणे या वर्षीही खबरदारीचा उपाय म्हणून नोंदणीशिवाय म्हणजेच वॉक-इन एंट्री उपलब्ध होणार नाही.
सात पूर्व नोंदणी केलेले तासाप्रमाणे स्लॉट सकाळी दहा ते संध्याकाळी पाच वाजेपर्यंत दरम्यान उपलब्ध असतील.अंतिम प्रवेश संध्याकाळी चार वाजता देण्यात येईल. प्रत्येक स्लॉटमध्ये जास्तीत जास्त 100 व्यक्तींचा समावेश असेल. या भेटी दरम्यान, अभ्यागतांनी मास्क घालणे, सामाजिक अंतर राखणे इत्यादी कोविड प्रतिबंधक पालन करावे लागेल. त्यांना प्रवेशद्वारावर थर्मल स्क्रीनिंग करावे लागेल. अभ्यागतांना मास्कशिवाय परवानगी दिली जाणार नाही.
जेथे नॉर्थ अॅव्हेन्यू राष्ट्रपती भवनाला मिळतो त्या जवळ असलेल्या राष्ट्रपती इस्टेटच्या गेट क्रमांक 35 मधून प्रवेश आणि निर्गमन असेल.
भेटी दरम्यान अभ्यागत मोबाईल फोन घेऊन जाऊ शकतात.मात्र , त्यांनी कोणत्याही पाण्याच्या बाटल्या, ब्रीफकेस, हँडबॅग/लेडीज पर्स, कॅमेरा, रेडिओ/ट्रान्झिस्टर, बॉक्स, छत्र्या, शस्त्रास्त्रे आणि दारूगोळा आणि खाण्याचे साहित्य इत्यादी आणू नयेत अशी विनंती करण्यात आली आहे. सार्वजनिक मार्गावर विविध ठिकाणी हँड सॅनिटायझर, पिण्याचे पाणी, स्वच्छतागृहे, प्रथमोपचार/वैद्यकीय सुविधा यांची व्यवस्था करण्यात आली आहे.
फेब्रुवारीमध्ये टप्प्याटप्प्याने फुलणाऱ्या 11 प्रकारच्या जातीचे ट्युलिप्स हे यंदाच्या उद्यानोत्सवाचे मुख्य आकर्षण असणार आहे. सेंट्रल लॉनमध्ये भव्य रचना असलेले फुलांचे गालिचे देखील असतील. यावर्षी शोभेच्या फुलांची प्रमुख रंगसंगती पांढरी, पिवळी, लाल आणि केशरी आहे. बागांमध्ये हवा शुद्ध करणार्या काही वनस्पतींसह एक छोटा कॅक्टस  कॉर्नर देखील असणार आहे.
S.Thakur/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
आरोग्य आणि कुटुंब कल्याण मंत्रालय
कोविड -19 संदर्भात अद्ययावत माहिती
भारतात 57 दिवसांनंतर सक्रीय रुग्णांच्या संख्येत आणखी घट होऊन ती 13 लाखांहून  कमी
गेल्या चोवीस तासात सक्रीय रुग्णसंख्या 72,287 ने कमी झाल्याची नोंद;
सलग दुसऱ्या दिवशी रुग्णसंख्या एक लाखांहून कमी
भारतात गेल्या 24 तासात 97,596 नव्या रुग्णसंख्येची नोंद
देशात आतापर्यंत एकूण 2,75,04,126 रुग्ण उपचारांनंतर बरे झाले.
गेल्या 24 तासात 1,62,664 रुग्ण बरे झाल्याची नोंद झाली.
सलग 27 व्या दिवशी नव्या रुग्णांपेक्षा बरे झालेल्या रुग्णांची संख्या अधिक.
रुग्ण बरे होण्याचा दर वाढून 94.55% वर पोहोचला.
साप्ताहिक पॉझिटीव्हीटी दर सध्या 5.66% इतका आहे.
दैनंदिन पॉझिटीव्हीटी दर 4.66%, असून सलग 16 व्या दिवशी तो 10% हून कमी.
चाचण्यांच्या क्षमतेत सातत्याने वाढ कायम- आतापर्यंत एकूण 37.01 कोटी चाचण्या करण्यात आल्या आहेत.
देशव्यापी लसीकरण अभियाना अंतर्गत आतापर्यंत 23.9 कोटी लसींच्या मात्रा देण्यात आल्या आहेत.
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 197.61 कोटी मात्रांचा टप्पा
12 ते 14 वयोगटातील 3.66 कोटींपेक्षा अधिक किशोरवयीन मुलांना दिली लसीची पहिली मात्रा
देशातील उपचाराधीन रुग्णांची संख्या सध्या 1,04,555
गेल्या 24 तासात 18,819 नव्या कोरोना रुग्णांची नोंद
रुग्ण बरे होण्याचा दर सध्या 98.55%,
सध्याचा साप्ताहिक पॉझिटिव्हिटी दर 3.72%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 197.61  कोटींचा टप्पा पार केला आहे. 2,57,19,005 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.66  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,940
|
|
2nd Dose
|
|
1,00,65,670
|
|
Precaution Dose
|
|
56,98,268
|
|
FLWs
|
|
1st Dose
|
|
1,84,23,903
|
|
2nd Dose
|
|
1,76,26,198
|
|
Precaution Dose
|
|
1,02,61,333
|
|
Age Group 12-14 years
|
|
1st Dose
|
|
3,66,66,548
|
|
2nd Dose
|
|
2,34,21,049
|
|
Age Group 15-18 years
|
|
1st Dose
|
|
6,04,32,621
|
|
2nd Dose
|
|
4,87,75,997
|
|
Age Group 18-44 years
|
|
1st Dose
|
|
55,82,52,205
|
|
2nd Dose
|
|
50,13,99,508
|
|
Precaution Dose
|
|
29,16,874
|
|
Age Group 45-59 years
|
|
1st Dose
|
|
20,34,46,086
|
|
2nd Dose
|
|
19,34,61,532
|
|
Precaution Dose
|
|
25,54,148
|
|
Over 60 years
|
|
1st Dose
|
|
12,72,58,069
|
|
2nd Dose
|
|
12,08,35,500
|
|
Precaution Dose
|
|
2,42,87,105
|
|
Precaution Dose
|
|
4,57,17,728
|
|
Total
|
|
1,97,61,91,554
भारतात सक्रीय रुग्णभार सध्या 1,04,555 इतका आहे, तो देशाच्या एकूण रुग्णसंख्येच्या तुलनेत 0.24% इतका आहे.
परिणामी, भारतात रुग्ण बरे होण्याचा दर 98.55% आहे. गेल्या 24 तासांत 13,827 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,28,22,493 झाली आहे.
गेल्या 24 तासात 18,819 नव्या कोरोना रुग्णांची नोंद झाली.
गेल्या 24 तासात एकूण 4,52,430 चाचण्या करण्यात आल्या. भारताने आतापर्यंत एकूण 86.23  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 3.72% तर दैनंदिन पॉझिटिव्हिटी दर 4.16% आहे.
पंतप्रधान कार्यालय
श्री गणपती सच्चिदानंद स्वामीजी यांच्या 80 व्या जन्मदिवस समारंभानिमित्त पंतप्रधानांचा शुभेच्छा संदेश
निसर्गासाठी विज्ञानाचा उपयोग आणि तंत्रज्ञान आणि अध्यात्म यांचा संयोग हा चैतन्यशील भारताचा आत्मा आहे
आज जग आमच्या स्टार्टअप्सकडे त्याचे भविष्य म्हणून पहात आहे. जागतिक विकासासाठी आमचे उद्योग आणि आमची मेक इन इंडिया आशेचा किरण ठरत आहेत
नवी दिल्ली, 22 मे 2022
पंतप्रधान नरेंद्र मोदी यांनी आज श्री गणपती सच्चिदानंद स्वामी जी यांचा 80 व्या जन्मदिवस समारंभाला व्हिडिओ संदेशाद्वारे संबोधित केले. पंतप्रधानांनी श्री गणपती सच्चिदानंद स्वामी जी आणि त्यांच्या अनुयायांना या शुभ प्रसंगी शुभेच्छा दिल्या. श्री मोदी यांनी हनुमतद्वार प्रवेशाची कमानीला संत आणि विशेष पाहुण्यांच्या हस्ते समर्पित करण्यात आल्याचाही उल्लेख केला.
धर्मग्रंथांतील दाखले देत, पंतप्रधान म्हणाले की, श्री गणपती सच्चिदानंद स्वामी जी यांचे जीवन हे ‘संतांचा उदय हा मानवतेच्या कल्याणासाठीच होत असतो’, याचे जिवंत उदाहरण असून त्यांचे जीवन हे सामाजिक उन्नती आणि मानवी कल्याण यात गुंफलेले असते. दत्तपीठम येथे आधुनिकतेचेही अध्यात्मिकतेबरोबरच संगोपन केले जाते, याबद्दल पंतप्रधानांनी समाधान व्यक्त केले. यासंदर्भात येथील विशाल हनुमान मंदिर थ्री डी मॅपिंग आणि प्रकाश आणि ध्वनी सोहळा तसेच आधुनिक व्यवस्थापनसह पक्ष्यांसाठी तयार केलेले निवासस्थान याचा दाखला दिला. पंतप्रधानांनी असे मत नोंदवले की, वेदांच्या अभ्यासासाठी महान केंद्र असण्याबरोबरच, दत्तपीठमने संगीताचा वापर आरोग्याच्या कारणांकरता करण्यासाठी परिणामकारी नाविन्यपूर्ण संशोधनही हाती घेतले आहे. हा विज्ञानाचा निसर्गासाठी उपयोग, हे तंत्रज्ञान आणि अध्यात्म यांचा संयोग हा चैतन्यशील भारताचा आत्मा आहे. स्वामीजी यांच्यासारख्या संतांच्या प्रयत्नांमुळे, आज देशातील युवकांना आपल्या परंपरा आणि देशाला पुढे नेण्याची त्यांची शक्ती याचा परिचय होत आहे, याचा मला आनंद आहे, असे श्री मोदी म्हणाले.
स्वातंत्र्याच्या अमृत महोत्सवाच्या कालावधीत हा शुभ प्रसंग येत असल्यासंदर्भात, पंतप्रधानांनी स्वतःआधी जगाचा विचार करा, या संतांच्या शिकवणीची आठवण करून दिली. ते म्हणाले की, सबका साथ, सबका विकास, सबका विकास आणि सबका प्रयास या मंत्रामुळे देश आज सामूहिक संकल्प करत आहे. आज देश आपली प्राचीन वैभवाचे जतन करत आहे, एवढंच नाही, तर जगभरात त्याची कीर्ती अभिमानाने सांगितली जात आहे. आणि त्याचवेळेस, नाविन्यपूर्ण संशोधन आणि आधुनिकतेलाही बळ देत आहे. आज भारताची ओळख योग आणि युवक हीच आहे, असेही पंतप्रधान पुढे म्हणाले. आज जग भारताच्या स्टार्टअप्सकडे त्यांचे भविष्य म्हणून पहात आहे. आमचे उद्योग आणि आमचा मेक इन इंडिया हा कार्यक्रम जागतिक विकासासाठी आशेचा किरण होत आहे. आम्हाला हे निर्धार साध्य करण्याच्या दिशेने काम केले पाहिजे. आणि मला या दिशेने आमची अध्यात्मिक केंद्रे प्रेरणेची केंद्रे झालेली पहायला मला आवडेल.
दत्तपीठमने निसर्गाचे जतन आणि पक्ष्यांप्रती केलेले सेवाकार्य नमूद करून, पंतप्रधानांनी दत्तपीठमला जल आणि नदीसंधारणासाठी काम करण्याची विनंती केली. त्यांनी ७५ जिल्ह्यामध्ये प्रत्येकी एक याप्रमाणे ७५अमृत सरोवर मोहीम राबवण्यासाठीही त्यांनी दत्तपीठमला योगदानाची विनंती केली. स्वच्छ भारत अभियानात या संस्थेने दिलेल्या योगदानाची पंतप्रधानांनी प्रशंसा केली.R.Aghor/U.Kulkarni/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
भारतीय खाण विभागाच्या पुनर्रचनेला केंद्रीय मंत्रिमंडळाची मंजुरी, नवी पदे, काही पदे रद्द आणि सहसचिव दर्जा आणि वरच्या काही पदांचा श्रेणी सुधार होणार
नवी दिल्ली, 2 मे 2018
पंतप्रधान नरेंद्र मोदी यांच्या अध्यक्षतेखालील मंत्रिमंडळाने आज भारतीय खाण विभागाच्या पुनर्रचनेला मंजुरी दिली. याअंतर्गत काही नवी पदे तयार केली जाणार आहेत तर काही रद्द केली जाणार आहेत. त्याशिवाय सहसचिव आणि त्यावरच्या पदांचा श्रेणीसुधार होणार आहे. मात्र, भारतीय खाण विभागात सध्या अस्तित्वात असलेली 1,477 ही एकूण पदसंख्या कायम करण्यात आली आहे.
या पुनर्रचनेमुळे विभागाच्या निर्णय क्षमतेत वाढ होईल आणि खनिज क्षेत्रात नियमन आणि सुधारणा करण्याच्या कामाला गती मिळेल, अशी अपेक्षा आहे. त्याशिवाय खनिज नियमन आणि विकासासाठीची क्षमता सुधारण्याच्या दृष्टीने माहिती तंत्रज्ञान तसेच अवकाश तंत्रज्ञान याचा वापर करण्याची विभागाची क्षमताही वाढवली. या संस्थेत निर्णय क्षमता आणि जबाबदारीचे तत्त्व वाढवण्याच्या दृष्टीने पुनर्रचनेचा निर्णय घेण्यात आला आहे.
प्रभाव-
या निर्णयामुळे, महत्त्वाच्या जबाबदारीच्या तांत्रिक पदांसाठी थेट रोजगाराच्या संधी उपलब्ध होणार आहेत. खनिज आणि माहिती तंत्रज्ञान अशा दोन्ही क्षेत्रातल्या तज्ञांसाठी यामुळे रोजगाराची दारे उघडी होतील. तसेच पुनर्रचनेमुळे या विभागाची कार्यक्षमता वाढल्याने याचा लाभ एकूण खाण क्षेत्राला मिळेल.
सविस्तर माहिती -
या बदलानुसार मुख्य खाण नियंत्रक स्तर 15 साठी एक पद तर खाण नियंत्रक स्तर 14 साठी 3 नवी पदे तयार करण्यात आली आहेत. याशिवाय 15 आणि 16 स्तराच्या महानियंत्रक पदासह एकूण 11 पदांचा श्रेणी सुधार केला जाणार आहे.
सध्या अस्तित्वात असलेले उपमहासंचालक  हे पद रदृ करण्यात आले आहे.
N.Sapre/R.Aghor/P.Kor
(Visitor Counter : 71